

A **Bán Zsigmond Református Két Tanítási Nyelvű Általános Iskola, Alapfokú Művészeti Iskola** a **2021/2022**-es tanévre online levelező versenyt hirdet az általános iskolák felső tagozatos tanulói számára. **A versenyen azok az 5 – 8. osztályos tanulók vehetnek részt, akik a rájuk érvényes NAT szerint heti 3 vagy 4 órában tanulják az angol nyelvet**, illetve **a két tanítási nyelvű iskolák 7 – 8. osztályos tanulói külön kategóriában versenyezhetnek.**

**Miért érdemes nevezni a versenyre?**

1. Versenyünk az aktuális járványügyi helyzettől függetlenül megrendezésre kerül, a gyakorló/selejtező fordulóktól kezdve egészen a döntőig, minden **online** történik. Papíralapon semmi nem történik, postaköltség nincs.

Ha a 2021 májusában érvényes egészségügyi előírások lehetővé teszik, akkor a döntőt iskolánkban rendezzük meg.

2. A versenyre való készülés alkalmas **összefoglalás**ra és **ismétlés**re, illetve gyakorlási lehetőséget kínál a minél eredményesebb felkészülésre a **kompetenciavizsgákra, nyelvvizsgákra.**

3. A feladatsorok szerkezete igazodik az írásbeli nyelvvizsgákhoz (hallott szövegértés, olvasott szövegértés és nyelvhasználat).

4. A versenyzők, a szülők, illetve a tanulókat felkészítő tanárok a **objektív visszajelzés**t kapnak a diák nyelvtudásáról   
5. A verseny feladatainak megoldása **sikerélmény**t nyújt, ösztönzőleg hat a nyelvtanulásra.

6. A gyakorlófeladatokat korlátozás nélküli számban lehet megoldani online játékok formájában.

A **témaköröket** a mellékelt dokumentumok tartalmazzák, természetesen a magasabb évfolyamon tanulóknak ismerniük kell az előző kurzuskönyvek anyagát. A kéttannyelvű verseny témakörei megegyeznek a B2 szintű nyelvvizsga témaköreivel.

**A verseny célja:** Az idegen nyelvi kompetenciák és a szókincs fejlesztése különös tekintettel az ezekre a korcsoportokra kifejlesztett Junior és B2-es nyelvvizsgákra és kompetencia felmérés feladataira. Sikerélményt szeretnénk biztosítani a tanulóknak, motiválni a nyelvtanulásukat.

A versennyel lehetőséget kívánunk biztosítani arra, hogy az 5 – 8. osztályos diákok összemérhessék tudásukat angol nyelvből.

**A verseny menete:**

Három selejtező fordulót tervezünk, az **első forduló** november 16-án lesz. A **második forduló** feladatait január 25-én kell megoldani. A harmadik forduló pedig március 22-én kerül megrendezésre. A feladatok online megoldására a kezdési időpontot, a rendelkezésre álló időt **e-mailben**, illetve **a verseny weboldalán** is közzé-tesszük. A selejtező fordulók együttes eredménye szerint lehet a döntőbe jutni, ami várhatóan április 22-én lesz.

A selejtező fordulók előtt a versenyzők gyakorló feladatokat kapnak, hogy egyrészt megismerjék az online platformot, másrészt minél eredményesebben fel tudjanak készülni az elsősorban hallott- és olvasott szövegértés feladatokból.

Új típusú, **nem nyelvtanközpontú feladatokat** is tervezünk, melyek eredményesen fejleszthetik

a diákok hallott- és olvasott szövegértési készségét, kínálni fogunk ’audio teszteket’ is a hagyo-

mányos feladatok mellett.

**A feladatok a részvételi díj átutalása után lesznek elérhetőek, mivel a verseny oldalára**

**regisztrálni kell**. Ezért a jelentkezés küldésekor kérjük az e-mailhez csatolni az átutalást igazoló

dokumentumot. Ennek közlemény részében **kérjük feltüntetni versenyzők névsorát és**

**osztályát.** Ezután tudjuk biztosítani a gyakorló feladatokhoz a hozzáférést és a verseny-

feladatokhoz **az egyéni kódokat**.

Az áprilisi **döntőre** a selejtező fordulók legjobbjait várjuk, korcsoportonként a legjobb három versenyzőt. Amennyiben a döntő iskolánkban történik, a versenyzők egy szóbeli vizsgarészen is részt vehetnek (rövid interjúkérdés, képleírás, szituáció eljátszása a vizsgáztatóval).

A selejtező fordulókra a nevezési díj **2500 Ft/fő, a döntőre már nem kell külön nevezni.**

**A nevezési díjakat átutalással** **a K@H 10402207 - 50494957 – 54481001 számlára kérjük utalni.**

**A nevezéseket 2021. szeptember 15-től 2021. október 22-ig lehet iskolánknak eljuttatni.**

Nevezni a **bzsonlineangolverseny@yahoo.com** e-mail címen lehet a következő adatok megadásával: A tanulók névsora, felkészítő tanár(ok) neve(i), elérhetőségük, évfolyam(ok), iskola neve.

**A verseny díjazása: emléklap és könyvjutalom.**

A szervezők elérhetősége:

**Szabó Imre** (tel: 06703695362)

**Bán Zsigmond Református Két Tanítási Nyelvű Általános Iskola, Alapfokú Művészeti Iskola Tiszafüred, Fő út 2.**

Szeretettel várjuk a versenyezni kívánó gyermekeket tanáraikkal együtt!

Tiszafüred, 2021. szeptember 30.

Takácsné Paksi Mária

igazgató